Document ID: 32005R0332

KOMISJONI MÄÄRUS (EÜ) nr 332/2005,
25. veebruar 2005,
toetuse maksmise kohta Horvaatiasse eksporditavate CN-koodi 0406 alla kuuluvate toodete puhul, mis on hõlmatud enne 1. juunit 2003 väljaantud litsentsidega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 26 lõiget 3 ja artikli 31 lõiget 14,
ning arvestades järgmist:
(1)
Kaubandushäirete vältimiseks on komisjoni 28. mai 2003. aasta määruse (EÜ) nr 951/2003 (millega kehtestatakse erandid määrusest (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) ning määrusest (EÜ) nr 800/1999 (milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad) (2) artikliga 2 välistatud toetuse maksmine CN-koodi 0406 alla kuuluvate toodete puhul, mis on hõlmatud ekspordilitsentsidega, mida kasutatakse Horvaatiasse eksportimiseks alates 1. juunist 2003 ning mille lahtris 7a on märgitud muu sihtkoht kui Horvaatia.
(2)
Õigus toetusele enne asjaomase määruse kohaldamise kuupäeva väljaantud ekspordilitsentside osas peaks jääma mõjutamatuks.
(3)
Määruse (EÜ) nr 951/2003 artikliga 2 kehtestatud piiranguid tuleks seetõttu kohaldada ainult alates 1. juunist 2003 väljaantud litsentside puhul.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Toetust makstakse CN-koodi 0406 alla kuuluvate Horvaatiasse eksporditavate toodete puhul, mis on hõlmatud enne 1. juunit 2003 väljaantud litsentsidega ja mille lahtrisse 7a märgitud komisjoni määruse (EÜ) nr 174/1999 (3) artikli 15 lõikega 3 määratletud tsooni I alla kuuluv sihtkoht on muu kui Horvaatia.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. juunist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. veebruar 2005

Labels: 3
17
18